太昊祠东铁墓西,一樽曾与子同携。
回瞻郡阁遥飞槛,北望樯竿半隐堤。
饭豆羹藜思两鹄,饮河噀水赖长霓。
如今胜事无人共,花下壶卢鸟劝提。
长明灯下石栏干,长共杉松斗岁寒。
叶厚有棱犀甲健,花深少态鹤头丹。
久陪方丈曼陀雨,羞对先生苜蓿盘。
雪里盛开知有意,明年开后更谁看。
又西风、四桥疏柳,惊蝉相对秋语。琼荷万笠花云重,袅袅红衣如舞。鸿北去。渺岸芷汀芳,几点斜阳字。吴亭旧树。又系我扁舟,渔乡钓里,秋色淡归鹭。长干路。草莽疏烟断墅。商歌如写羁旅。丹溪翠岫登临事,苔屐尚黏苍土。鸥且祝怕月冷吟魂,婉冉空江暮。明灯暗浦。更短笛衔风,长云弄晚,天际画秋句。
紫府东风放夜时。步莲秾李伴人归。五更钟动笙歌散,十里月明灯火希香苒苒,梦依依。天涯寒尽减春衣。凤凰城阕知何处,寥落星河一雁飞。
长杨夹通津,修竹带北冈。
寻行不知远,时闻芝术香。
渡溪陟翠巘,松柏高苍苍。
木杪见栌檐,塔庙居上方。
盘步曲折峻,入门庭宇荒。
道人貌清羸,趺坐临朝阳。
手持天竺书,贝叶翻金光。
炉残柏子烧,龛续明灯长。
见我默不语,举杖鸣匡床。
以示清静观,妙出转徒乡。
我从绝塞来,尘侵两鬓霜。
形骸久颠顿,思逐归鸟藏。
偶来叩禅扃,夐与人世忘。
金篦刮病膜,清冰沃烦肠。
铁牛耕石田,海底种扶桑。
超然越初地,青莲泥中芳。
穴虫测序改,客鸟知时宴。
严风振中野,凝霜薄飞观。
褰裳启东户,河星出有灿。
耿耿不遑寐,沉思遂回乱。
何以终遥夕,明灯且濡翰。
自我违之子,苑藻绝流玩。
郢斤不存目,流俗耻垩墁。
块处空堂中,谁为发言粲。
感慨申微词,伫立倚长叹。
咨予乏时才,始愿乃丘壑。
强走十五年,朱颜已非昨。
低回大梁下,屡叹风沙恶。
所欣同舍郎,诱我文义博。
古声无慆淫,真味有淡泊。
追攀风月久,貌简非心略。
君思忽推徙,所望颇乖错。
尚怜得经过,未比参辰各。
留连惜余景,从子至日落。
明灯照亲友,环坐倾杯杓。
别离宽後悲,笑语尽今乐。
论诗知不如,兴至亦同作。
生来避世傲公卿,海内无人识姓名。
九节筇边秋万里,长明灯下雨三更。